Himalaiak justizia egin die | Kirola | Berria\nK2 mendia neguian igotzea lortu duen aurrenengo espediozoko kideak. SEVEN SUMMIT TREK Tamaina handiagoan ikusi\nTenzing Norgay xerpak Edmun Hillaryrekin batera Everest mendia igo zuenetik, 1953ko maiatzaren 29an, xerpa nepaldarrak ezinbestekoak bihurtu dira Himalaiako espedizioen historian. Orain arte, bigarren lekuan ibili izan dira espedizio gehienetan, baina, azken egunetan lortutako balentriarekin, Himalaiaren lehen lerroan jartzea lortu dute.\n2021eko urtarrilaren 16ra arte, K2 mendia (Pakistan, Himalaia, 8.611 metro) zen neguan igo gabeko bakarra, 8.000 metrotik gorako gailurren artean. Beste erraldoiak banan-banan eroriz joan ziren 1980ko hamarkadatik, Nepalgoak lehenik eta Pakistangoak ondoren, baina Karakorumeko sabaira oraindik ere inor ez zen igo urtarorik hotzenean. Ikuspegi historikotik begiratuta, ez dira saiakera asko egin izan K2ra igotzeko. Soilik bost espediziok (hiru poloniar ekimenekoak, bat errusiarrena eta 2018-2019ko Alex Txikonena) igaro dituzte neguak kanpaleku nagusian.\nAzken urteetako erronka nagusietako bat bilakatua zen neguan K2 mendia igotzea. Bazirudien poloniarren esku zegoela, eta datorren urtean berriro saiatzekoak ziren —haiek igo dituzte neguko hamalau zortzimilakoetatik bederatzi—, baina xerpa nepaldarrek aurrea hartu diete. Azkenean, profetak izan dira beren eremuan.\nHamar xerpak zapaldu zuten gailurra: Nirmal Purjak, Gelje Sherpak, Mingma David Sherpak, Mingma Tenzi Sherpak, Pem Chhiri Sherpak, Dawa Temba Sherpak, Mingma Gyalje Sherpak, Dawa Tenzin Sherpak, Kili Pemba Sherpak eta Sona Sherpak. Hamar hauetatik, Nirmal Purjak bakarrik igo zuen oxigenorik gabe. Halere, albisteak zeresana eman du.\n1. Zer esanahi du K2 oxigenorik gabe igotzeak?\n2. Hamarretik bederatzik oxigenoa erabili zuten igoeran. Lortutakoari balioa kentzen dio? Zergatik?\n3. Zer esan nahi du Himalaiaren historian K2 neguan igo izanak?\n4. Xerpek lortu izanak zer balio dauka Nepalgo herriarentzat?\n«Xerpek agerian utzi dizkigute beren balioak beste behin»\nEdurne Pasabanek (Tolosa, Gipuzkoa, 1973) hamalau zortzimilakoak osatu zituen 2010ean.\n1. «Niretzat, hamalau zortzimilakoetatik zailena da K2. Exigentzia handiko mendia da, eta azken zatiak izugarrizko zailtasuna du. Igotze hutsa gogorra da, eta zer esanik ez oxigenorik gabe. Muturrekoa da oxigenorik gabe igotzea! Une oro arriskua dago han: elur jausiak, arroken erorketak... Horretaz gain, altuerak [8.610 metro] asko zailtzen du igoera. Nahiz eta fisikoki oso prestatuta egon, mendiak bere aurpegirik itsusiena erakutsiko dizu edozein unetan. Hara igotzeko ez da alpinista ona bakarrik izan behar, kirolari aparta izatea eskatzen du».\n2. «Nik uste dut ezetz! Igotzeko gelditzen zen erronkarik handiena lortu dute. Agian, denek oxigenorik gabe igo izan balute, izugarria izango zen, baina, gaur egun, aldagai asko daude beste eremu batzuetan ere. Askok diote hainbat zortzimilako igo dituztela oxigenorik gabe, baina ez dute aipatzen bideak ekipatuta izan dituztela, aurretik bidea zabaltzen zietela... Bere balioa eman behar zaie, nahiz eta askok ez duten ulertu. Urte askotan hor izan dute aukera askok, eta ez dira saiatu».\n3. «Goi-mendian geratzen zen mendia zen, eta pentsatzen dut gauza handi bat lortu dutela. Halere, horrek ez du esan nahi Himalaian ez denik beste erronkarik gelditzen. Gauza asko egin daitezke gaur egun oraindik ere Himalaian».\n4. «Izugarrizko balioa ematen diet nik behintzat! Aspaldi igotzea merezi zuten gailurra da K2. Himalaiaren historian beti hor egon dira xerpak, baina beti bigarren ilaran ikusi ditugu. Izugarri lagundu izan digute gure ibilbidean, eta inoiz ez zaie esker onik eman, ez behar bezainbeste. Oso pozik nago Himalaian gelditzen zen erronka handienetako bat haiek lortu izanaz. Orain esan dezakegu lehen lerroan ipiniko direla, eta, alde horretatik, argi utzi dute zein izan den haien eginkizuna orain arte egindako espedizioetan. Aitortu behar dut ez nuela uste K2 haiek igoko zutenik, gehienbat uste nuelako jende askoko espedizio batek lortuko zuela. Xerpek beren balioak erakutsi dizkigute beste behin. Gailurreko azken irudiek asko esaten dute haien alde».\nJUANRA MADARIAGA Alpinista\n«Oxigenoa sekulako laguntza da, baina negua infernua da»\nJuanra Madariagak (Bilbo, 1962) hiru zortzimilako igo ditu: Everest (Nepal, Himalaia, 8.848 metro), Cho Oyu (Nepal, Himalaia, 8.201 metro) eta Broad Peak (Pakistan, Himalaia, 8.051 metro).\n1. «Beste zortzimilakoekin gertatu den bezala, K2 mendia askotan igo da oxigenorik gabe, eta, mendi hori arriskutsua eta zaila bada ere, alpinista batzuek, arriskuak arrisku, behar besteko energia eta motibazioa izan dute gailur mitikora heltzeko. Baina beste kontu bat da K2 mendia neguan igotzea. Neguaren parametroak oso bortitzak direla uste dut. Egoera normal batean altueraren eta hotzaren arma guztien kontra borrokan aritu behar bazara, neguan hori guztia biderkatu egiten da esponentzialki, muturreko egoera arriskutsu bilakatzen den arte. Haizea eta termometroetako merkurioaren jaitsiera ikaragarriak izaten dira. Mutante gutxik dute egoera horietan ausardiaz eta eskarmentuz ibiltzeko abilezia. Argi dago: denok ez dugu balio neguan alaiki ibiltzeko».\n2. «K2k oso altu jarri du neguko alpinismoaren langa. Beste zortzimilakotako neguko espedizioak oharkabean pasatu ziren: inor ez zen jabetzen lortzen zenaz. K2k muturreko handiak eman dizkie alpinista askori, eta horrek morboa sortu du; azkena delako, altuenetako bat eta zailenetako bat, eta tartean izan dira banitate kontuak ere. Neguan oxigenorik gabe ibiltzeak marra gorri asko gainditzea dakar, eta hor norberak jakin beharko du nola aritu. Nepalgo espediziokide batzuek oxigenoa erabili badute, hala erabaki dutelako da, eta hori mendian gai librea da; bakoitzak eraikitzen du bere ibilbidea. Egia da oxigenoa sekulako laguntza dela, baina negua infernua ere bada. Hobetu daitekeen kontua ere bada, bai, noski, eta hortxe egongo dira bestelako erronkak hemendik aurrera».\n3. «Lehen igoera hori ez da azkena izango. Seguruenik, bakoitzak bere ametsetatik tirako du, eta hemendik aurrera neguko espedizio gehiago ikusiko ditugu Himalaian. Uste dut K2ko azken espedizioak bide asko zabaldu dituela, eta bide berri horiek gauzatzen hasiko dira alpinistarik indartsuenak. Zergatik ez orain hamalauak neguan egin, beste zerrenda bat osatzeko? Oxigenorik gabe, era bakarrean... Halere, pena txiki bat ere sentitu nuen, erakutsi baitu gizakiak dena lortzeko gaitasuna duela. Ez dago ezin burutu daitekeen ezer. Mito guztiek mito izateari utziko diote».\n4. «Asko poztu nintzen gailurreratze bateratuaren irudiak ikusi nituenean. K2ko gailurra aldarrikapena izan da nepaldarrentzat. Mendebaldarron mundua izan da Himalaia oraintsu arte; urrezko letrak alde honetako alpinistek idatzi dituzte, eta hangoak ezkutuan lotu dira beti. Hemendik aurrera xerpen Himalaia hasiko da, munduko alpinistarik indartsuenak direlako, ezbairik gabe. Ederra litzateke zortzimilako handietan ahazturik dauden bide mitiko haiek guztiak —Makaluko mendebaldeko pilarra, Everesteko hego mendebaldeko horma, Yalung Kang edota Manasluko japoniarren bidea— errepikatzea, eta herri horrek bere egitea. Hainbeste dago egiteko! Nik uste dut aro berri bat hasiko dela».\nJOSE RAMON 'KOKE' LASA Alpinista\n«Ziklo baten amaiera eta erronka berrien hasiera izan daiteke»\nSei zortzimilako igo ditu Jose Ramon Lasak (Ormaiztegi, Gipuzkoa, 1959): Cho Oyu (8.201 metro), Hidden Peak (Pakistan, Himalaia, 8.080 metro), Manaslu (Nepal, Himalaia, 8.156 metro), Gasherbrum II (Pakistan, Himalaia, 8.035 metro), Broad Peak (8.051 metro) eta Shisha Pangma (Txina, Himalaia, 8.013 metro).\n1. «K2 lehenengo aldiz neguan eta oxigenorik gabe igotzea lorpen ikaragarria izan da. Zortzimilako batera lehen neguko igoera 1980an egin zen, eta berrogei urte pasatu behar izan dira azken hau igo ahal izateko, nahiz eta ahaleginak hor egon diren».\n2. «Nik ez nioke baliorik kenduko; kontutan eduki behar da neguko baldintzak oso muturrekoak direla. Jakina, igoera guztiak hobetu daitezke: bide berrietatik, era alpino eta arinean... Baina niretzat txapela kentzeko moduko igoera izan da, eta asko poztu naiz xerpak izan direlako lehenak».\n3. «Uste dut ziklo baten bukaera eta erronka berrien hasiera izan daitekeela».\n4. «Xerpak itzalean gelditu izan dira urte askotan, laguntzaile lanetan ibili direlako hainbat igoeratan, eta igoera honetan, laguntzaile izatetik protagonismo osoa izatera igaro dira, haien maila erakutsiz. Igoera honekin xerpek eta Nepalek merezitako tokia hartu dute Himalaiaren historian».\nSTEFFI TROGUET Alpinista\n«Niretzat, benetan balioa duena oxigenorik gabe igotzea da»\nBi zortzimilako igo ditu Steffi Troguetek (La Massana, Andorra, 1992): Nanga Parbat (Pakistan, Himalaia, 8.126 metro) eta Manaslu (8.156 metro).\n1. «Nik inoiz ez dut igo K2. Errespetu gehien didaten mendietako bat da, zalantzarik gabe, Nanga Parbatekin eta Annapurnarekin batera. Oso mendi gogorra da, eta, gainera, altuera izugarria dauka. Une oro lan izugarria egitea eskatzen duen gailur bat da, eta oxigenorik gabe egin izanak esan nahi du balentria handia egin dutela. Izugarria iruditu zait lortu izana».\n2. «Igo duten gehienen oso laguna naiz, eta esan beharrik ez dago oso pozik nagoela lortu dutelako. Ez nioke baliorik kenduko, baina egia da oso estilo ezberdinak direla. Niretzat, oxigenorik gabe igotzeak dauka balioa, eta berdin dio neguan ala udan izan. Gizakia mendiaren aurka aritzeak dauka balioa, eta asko aldatzen da oxigenoarekin ibili edo ez».\n3. «Neguan igotzeko zegoen azken zortzimilakoa zen, eta agian zortzimilakoen ziklo bat itxiko du igoera honek. Nepaldarrek egin izanak balio erantsi bat ematen dio lortutakoari. Halere, ez du esan nahi Himalaia hemen bukatzen denik, ezta gutxiagorik ere. Jendearentzat gauza ezberdinak egiteko motibazio iturri izan daiteke. Erronka berrien bila joateko akuilua izan daiteke gu guztiontzat».\n4. «Izugarria iruditzen zait. Orain artean historian egin diren espedizioetatik %99etan, gehienetan, murgilduta ibili dira xerpak. Himalaiaren historia izan dira eremu askotan, eta haiek lortzeak meritu izugarria dauka. Igo den talde horrekin hiru espedizio partekatu ditut, eta badakit lana nola egiten duten. Buruan zerbait sartzen zaienean, lortu arte ez dute onik izaten, eta, alde horretatik, ni behintzat, liluratuta naukate. Agerian utzi dute batasunak indar berezia sortzen duela, eta denen artean lortu dute gainera. Nepali ere onura besterik ez dio ekarriko».


Udalak Kirol arloko diru laguntzen ordenantza onartu du | El Diario Vasco\nOiartzunUdalak Kirol arloko diru laguntzen ordenantza onartu du\nUdalak Kirol arloko diru laguntzen ordenantza onartu du\n2020ko herriko jai egun ofiziala abenduaren 26a izango da\nPasa den asteartean apirileko ohiko udalbatzarra ospatu zen eta bertan herriko eragileekin hitzarmenak onartu ziren: El Watan elkartearekin (Saharako errefuxiatu guneetarako 13.000 euroko laguntza), Ibargain Musika Eskolarekin (ikasle oiartzuarrentzako bekak) eta Euskaraz Kooperatibarekin (Intxixu AEK euskaltegian ikasteko bekak).\nKirol elkarteen funtzionamendurako diru-laguntzen ordenantza ere onartu zen, aho batez. Hortaz, Gipuzkoako Aldizkari Ofizialean publikatzen den biharamunetik egin ahal izango dira eskaerak.\nXorrola Mugi txartelean sartu ahal izateko, Gipuzkoako Garraio Agintaritza Partzuergoan sartzea erabaki zuen otsaileko udalbatzarrean Oiartzungo Udalak eta Eneritz Arbelaitz alkateordea izendatu zuen bertan ordezkari. Partzuergoko estatutuek hala eskatuta, azkeneko udalbatzarrean Arbelaitzen ordezkoa Jexux Leonet alkatea izatea onartu zen aho batez.\nXorrolarekin lotuta, zerbitzuaren esleipen prozedura bukatu artean (martxan dago), Cuadrabus enpresarekin luzapen-kontratua egitea adostu zen, aho batez.\nHiri-hondakinen bilketarako bi ibilgailu berri erostea ere onartu zen, (EAJ Abstenitu). 408.672 euro inbertituko da hondatuta dauden ibilgailuak berritzen.\nBestalde, 2020an ere abuztuaren 3a izango da herriko jai egun ofiziala, eta 2020ko jai egun ofiziala ere izendatu zen astearteko udalbatzarrean: abuztuaren 3a, astelehena, izango da.\nEskari-galderen atalean Rafael Bergaretxe EAJko zinegotziak hondakinen atez ateko bilketa sistema birplanteatzeko eskatu zion EH Bilduri, eta gaiaren inguruan «jarrera itxia» edukitzea egotzi.\nJexux Leonet alkateak gaiak «hauteskunde atarian kutsu elektoralista» zuela aipatu zuen eta gogorarazi «lau urtean EAJk ez duela proposamen bakar bat egin gaiaren inguruan». Era berean, Leonetek Oiartzungo bilketa sistemak dituen datu onak (bilketa kopuruan eta bildutakoaren kalitatean) azpimarratu zituen, «hori oiartzuar guztiek lortzen dute, eta ez EH Bilduk». Ongi egiten dena ongi egiten jarraitzeko konpromisoa berretsi zuen gobernu taldeak; «oiartzuarrek ez dute beste erremediorik», erantsi zuen Bergaretxek.\nBergaretxe jeltzaleari ez zitzaion gustatu hauteskunde giroaren aipamena. «Nik ere nahiago nuke erraustegia ez balitz behar eta hemendik 20 urte barru itxiko balitz», gehitu zuen EAJko zinegotziak.\nEneritz Arbelaitz Ingurumen zinegotziak ere erantzun zion EAJko ordezkariari: «Oiartzun konprometitua dago hondakinen gaiarekin eta ingurumenarekin; edozein hobekuntza-proposamenetara irekiak gaude, baina ez dugu atzerapausorik emango ongi funtzionatzen duen gai batean».\nEmakumeen arteko lehia hasi da Euskal Herriko pala txapelketan Dantza Festa nagusi Oiartzungo bailaran, dantza bataloiarekin


CLIO - Leioa Rentacar\n30 €/eguneko (+bez)\nRenault Cliok barrualde oso landua eta funtzionala dauka, eguneroko zeure zereginak errazteko dago pentsatuta. Konpartimentu ugari aurkituko duzu eskura:\nAbiadura-palankaren aurrean gauzak uzteko lekua, 7 litroko gordelekua, erretilua aurrealdeko bidaidearen alboan, edalontzi-eustekoak eta konpartimentuak erdialdeko beso-euskarrian eta ateetako paneletan.\nGauza luze edo handien garraioa errazteko, atzealdeko 1/3-2/3 jarlekua seriean dakar. Renault Cliok 300 dm3-ko bolumena du maletategian, maila onenekoa bere kategorian.\nEGUNA: 30€ + bez\nASTEBURUA: 60€ + bez\nLAN EGUNAK (ASTELEHENA-OSTIRALA): 135€ + bez


Osasunbideak 2012an kirurgia-jarduera arruntari eutsi zion 2011arekin alderatuz\nComplejo Hospitalario de Navarra mantiene la actividad quirúrgica\nosteguna, 2013.eko otsailak 28\nOspitale-zentroetako profesionalak kudeaketako unitate bakar batean zentralizatzeak giza baliabideak eta baliabide materialak optimizatzea ekarri du\nOsasunbideak 2012an 35.194 ebakuntza arrunt egin zituen guztira, 2011n baino 221 gehiago. Horrek adierazten du, Osasun Departamentuak nabarmendu duenez, "kirurgia-jarduerari eusten zaiola nahiz eta Kirurgia eremuan langileak gutxitu, zati handi batean erretiroa hartu dutelako".\nNafarroako ospitale Guneko kirurgia-kontsulten jarduerari ere eutsi egin zaio eta ohiko jardueraren barnean, 2011ko berberak egin dira, 7.500.\nHori egin ahal izan da, azken hilabeteotan lehengo Virgen del Camino nahiz Nafarroako ospitaletako eta Ubarmin klinikako zerbitzuak Nafarroako Ospitale Gunean bateratzeko prozesuaren barnean azken hilabeteotan egindako kudeaketa-hobekuntzei esker. Kirurgiako profesionalak eta baliabideak integratzeak profesionalen eta ebakuntza-gelen lan-ordutegia optimizatzea ekarri du, eta herritarrei zerbitzu bera ematea, 2011rekiko programatutako ebakuntzetan aipatutako % 0,6ko igoera hori izan arren.\nOsasun Departamentuak jakinarazi du abenduaren 31n ebakuntza egiteko zain zeudenen zerrendan 10.500 bat paziente zeudela, 2011n baino 900 gehiago; igoera aparteko ebakuntzak kendu izanagatik dator (2,435 peonada 2011n). Egoera hori datozen hilabeteotan konponduko da Ubarmin klinikan martxan jarriko diren ebakuntza-gela berriekin eta Itxarote Zerrenden Kudeaketa Plana abian jartzen denean.\nGainera, Osasun Departamentuak aipatu du itxarote-zerrendak larri dauden pazienteen ebakuntzak lehenesten dituela. Adibidez, bihotzeko kirurgian ez dago itxarote-zerrendarik –0 egun– eta ezta kirurgia torazikoan ere. Onkologian 10 egunekoa da. Handitzen joan den itxarote-zerrenda garrantzi txikiagoko kirurgiari dagokio (abdomeneko paretako kirurgia eta proktologiakoa).\nAipatu beharra dago CHNko Kirurgia eremuan sei unitate daudela: abdomeneko paretarena, bularrena, kolon eta ondestekoa, hepatobiliarra, hestegorri gastrikoarena eta besikula-larrialdia. Haiek guztiak bateratuak izan ziren bularretakoa eta kolon nahiz ondestekoa izan ezik. Kirurgia-eremu berria abian jartzearekin batera, bi unitate horiek ere bakar batean bihurtuko dira eta, bularretako unitatearen kasuan, bularretako minbiziaren elkarteek eta kaltetuek aspalditik eskatzen zuten hori.


4 Araua - Euskaltzaindiaren Arauak\n4.- Hau guz(t)ia\t(Sintaxia)\nEuskaltzaindiak gogorarazi nahi du hau guz(t)ia, bide hartan guz(t)ian, horiekin guz(t)iekin eta kidekoak hobestekoak direla batasunaren izenean. Eta orobat gauza hauek guz(t)iak eta honen kidekoak. Beraz, hau guz(t)ia eta guz(t)i hau esapideen artean, lehena da hobesten dena. Eta berdin gertatzen da bide hartan guz(t)ian / bide guz(t)i hartan, horiekin guz(t)iekin / guz(t)i horiekin eta hauen antzeko bikoteetan. Denetan lehen aldaera da hobestekoa.\nHala ere, hau guz(t)ia eta hori guz(t)ia formekin batera hau guz(t)iau eta hori guz(t)iori ere oso bidezkoak dira (ez, ordea, *gizonau bezalakoak, jakina). Halaber, hauek guz(t)iok, horiek guz(t)iok, (gauza) hauek guz(t)iak, horiek guz(t)iak eta haiek guz(t)iak formak.\n4. araua PDF


Ondarroan osatutako herri harresian da Urtza Alkorta | Euskal Herria | Naiz\nOndarroan osatutako herri harresian da Urtza Alkorta\nOndarroako herritar eta eragile ezberdinek herri harresia osatu dute Zumardian Urtza Alkortaren atxilotzea ekidite aldera. Bizilagunek inguratu dute gaztea, Ertzaintzak atzeman ez dezan. Arratsaldean ehunka pertsona manifestatu dira ‘Kartzelak hustutzeko garaia da’ lelopean.\nNaiz.info|Ondarroa|2013/05/10|2 iruzkin Eguneratua:\n‘Kartzelak hustutzeko garaia da’ lelopean manifestazioa egin dute Ondarroan. (Ion TELLERIA)\nHerri harresia osatzeko deia egin du aste honetan bertan Alkortak. Goizean osatu dute harresia herriko bizilagun eta hainbat eragilek. Ertzaintza ere bertatik igaro da, baina ondoren alde egin duela adierazi du Ion Telleria NAIZeko berriemaileak.\nLehenengo asanblada egin dute bertaratutako ehunka lagunek. Helburua, atxilotzea ekiditea izango da desobedientzia zibilaren bitartez.\n13.00ak jo aurretik agertu da Alkorta Zumardira, eta harresiaren babesean kokatu da. Egoera «pertsonalki gogorra» dela adierazi du Alkortak, baina espetxera «indarberrituta» sartuko dela ohartarazi du Ondarroan jasotako babesaren ondotik.\nBere iritziz, «aurrean herri bat dutela irudikatu behar dugu». «Eramango gaituzte, baina kostako zaie», nabarmendu du.\nETAri laguntza ematearen akusaziopean, bost urteko espetxe zigorra ezarri zioten otsailean eta, iragan apirilean, bere burua espetxean aurkezteko agindua eman. Agindu horri uko egin dionez, bi aldiz saiatu da Ertzaintza Alkorta atxilotzen, baina ez dute etxean aurkitu.\nGoizean egin dituzten batzar eta asanbladen bidez egun osoko egitaraua prestatu dute Aske Gunean. Hala, ‘Kartzelak hustutzeko garaia da’ lelopean ehunka pertsonak hartu dute parte arratsaldeko manifestazioan.\nMartxaren amaieran hitza hartu du Urtzak Alkortak. Bera babestera agertu den jendeari zuzendu zaio lehenik, eskerrak emanez. Ondoren, herri harresiaren bidea goraipatu du eta inguruko herri eta auzoetan praktika bere erabiltzeko deia egin du.\nAzkenik, konponbide garaia dela esan du eta, horrenbestez, kartzelak hustutzeko garaia. Horregatik, beste herritar bat espetxean sartzea ezin dela onartu esan du.\nErlojuaren orratzak atzera\nBere aldetik, Maribi Ugarteburu Sortuko kideak salatu du «estatuak tematuta daudela atzera begira jartzen ordulariaren orratzak». Gobernu frantsesak eta espainolak «blokeoarekin» jarraituko dutela ohartarazi du, Euskal Herriarentzat «ez dutelako agenda demokratikorik». Ildo horretan, desobedientziaren erresistentziatik «geure bidea egiteko» deia egin du.\nAbsuelven a un joven de Burlata, mientras condenan a otro a un año y tres meses de cárcel\nManifestación en las calles de Ondarroa


Harraparien migrazioa sarean > Saiak\n» Komunikazioa » Harraparien migrazioa sarean\nHarraparien migrazioa sarean\n2008-09-19 | Komunikazioa\nHarraparien baita orokorki pasaiako xorioen udazkeneko migrazioaren segitzea interneten bidez posible da gaurregun. Hainbat natura elkartek teknologia berriak baliatzen baitituzte haien behaketen antolatzeko eta publiko zabalari hedatzeko.\nOrganbidexa Col Libre elkarteko lagunek bide horretatik doatzi azken urte hauetan eta aurten batez ere “Transpyr 2008” izeneko ikerketa programaren karietara, honen 30. urteurrena ospatzen delarik.\n2008ko uztailaren 15ean Organbidexko lepoan (Irati) hasi duten pasaiako xoria udazkeneko migrazioaren ikerketak oihartzun berezia badauka interneten, Frantziako Xorien Babeserako Akitaniako Ligaren laguntzaz (LPO), Eskualdeko Xorien Migrazioaren Behatokiaren ildotik ibiliz. Izan ere egunez egun hegaztien kondaketen berri ukaiten ahal dahttp://www.migraction.net gunean, lepoan berean eguzki energiarekin dabilen satelitearen bidezko komunikazio sistema bati esker. Segimendu hori azaroaren 15ean bururatuko da.\nBeste maila batean, Nafartar natura elkarteko hainbat kidek et bolondresek beren behaketen berri emten dute ere sarearen bidez. Gorosti elkarteko gune bereziari behako bat eman iezaiozue: elkarteko ornitologoek Lindus aldeko lepoan (Orreaga) egindako argazkiak eta datu-bilketak biltzen dituzte bertan: http://www.aveslindux.blogspot.com.\nMigrazioa baino haratago so eginez Frantziako Xorien Babeserako Akitaniako Ligak publiko zabalari zuzentzen duen datu-base naturalista sareratu du berriki. Zientzia-partehartzailearen printzipioan oinarrituz norberari bere behaketen berri emateko parada ematen dio, denentzako eskuragarri izan daitezen. Tresna horrek Akitania eskualdeko bidodibertsitatearen erakusleihoa bilakatu beharko luke ondoko hilabeteteetan baita hainbat naturalisten ezinbesteko lanabesa; http:// www.faune-aquitaine.org . Adibide baten aipatzeko Akitanian ugaltzen diren xorien atlasa sareratu dute osoki.\nSaiak elkarteko kideok ere gure datu-base propioa garatuko dugu ondoko hilabeteetan… zuen laguntzarekin!


DENOMINACIÓN EU – VAL AZUL\n¨ Txakolin alaia, txinpartatsu eta gaztea, nortasunarekin\nTxakolina ardo berezi bat da, beti euskal jendeari lotuta eta lotuta batez ere kostaldera arte. Hala, tradizio handia du Gipuzkoa, Bizkaia eta Arabako Aiarako Eskualdea. Gaur egun txakolin mahastia dago hiru lurralde historikoetan ezarrita, nahiz eta esanahi kuantitatibo txikia izan harremana Arabako Errioxako ardoarekin. 300 hektarea inguru Bizkaiari dagozkio (ia osorik banatuta daude probintzia, Bakio eta Enkarterri eskualdea nabarmentzen badira ere) ekoizpen batekin gutxi gorabehera 2.000.000 botila.\nArabak badu gutxi gorabehera ekoizpena 500.000 botilakoa. Juan Uruñuela doktorearen arabera, gaur egun ezagutzen dugun "txakolinaren" esanahia eguna "baserriko ardoa" edo "baserrian egiten den ardoa" da euskaratik eratorria "Etxakoa" (bere etxekoa) eta bere "etxakon" bilakaera, hau da, bizilaguna esan nahi du etxea, "txakon" hitzera iristeko, eta azkenik "txacolin" edo "chacolin"\nAurkitutako lehen testigantzek erakusten dute IX. Mendean ekoizpenaren ekoizpena dela Arabako txakolina ibarreko nekazarien artean ohikoa eta hedatua zegoen Aiara bereziki Amurrion, Laudion eta Aiaran. Valpuestaren kartularioan agertzen da erreferentzia erreferentzia bat Tuterako Retes-eko (Artziniega) mahastien 864 urtean Ordoño I.a Asturiaseko erregea, San Millán de la Cogollako kartularioan ere agertzen da idatzizko erreferentziak 964 mahasti landu ziren Aiarako lurraldean ardogintza, eta zehazki mahatsondoen dohaintza eman da desagertu zen San Víctor monasterioa Laudioko Gardea auzoan. XIII, XIV eta XV mendeetan txakolin mahasti landaketa hedatu zen Aiarako Komarkaren geografia ordenantzak babestuta protekzionistak, kanpotik ardoa sartzea eragotzi zuten arte kontsumitu propioa. Horrela, Arespalditzako artxiboan 1623ko azaroaren 1ean Euskal Herriko udal artxiboetan chacolín hitzaren lehen agerpena zein den aurki dezakegu.\nRen erreferentziak Txakolí de Alava\nXVIII. Mendean, William Bowles meatzaritzako ingeniariak "Historiarako sarrera." Natural and Physical Geography of Spain ”(1775), bere bi orrialdeetan mahastiak eta txakolina Aiarako haranean. Joaquín José de Landazuri y Romarate (1730- 1805) 1798an "chacolí deitzen duten kalitate oso oneko ardoaz" hitz egiten du Artziniega. Bitxia da Joan Mañé i Flaquer kazetari, idazle eta bidaiariaren izendapena 1879an Laudiori bizkaitar hiri gisa aipatzen zuen ". Chacolí ( Laudion ekoizten den herrialdea da Bizkaian gehien estimatzen dena ”(sic). Era berean, Benito Pérez Galdósek Episodios Nacionales serieko Vergara eleberrian, 1889an Amurrioko txakolina aipatzen du.\nAiarako Txakolin mahastiaren egoera garrantzitsu hau goitik behera aldatu zen mendearen hasieran erregresio oso garrantzitsua gertatu zenean mahatsondoaren ia erabateko desagerpena. 1877an 550 Ha-ra iritsi zen. (Gaur egun 100 ha.) Baina Oidio, filoxera (1919) eta mildiu ondoz ondoko izurriteek landarea murriztu zuten. beste faktore batzuk, hala nola industrializazioa, abeltzaintza eta gustuen aldaketak kontsumitzaileek, Aiarako mahastien laborantza eta txakolina ekoiztea ia desagertu egin zen, sortzaileek landutakoa izan ezik Arabako Txakolin Ekoizleen Artisau Elkartea- Arabako Txakolina Elkartea, tartean, Aiarako Celedonio Campo de Kostera, Matías Camino de Laudio, Txomin Solaun, Eugenio Álava, Ramón Martínez, Amurriokoa ..., eta beste hainbat nork & nbsp; mendeko tradizio bat gorde eta garatu zuen zaletasun gisa eta adinekoengandik oinordetzan jasotako ohiturak gordetzeko nahia lortu zutela eta Txakolinaren sugarra bizirik mantendu zutela Ayala, Elkartearen beraren eta azkenean izango zenaren sorreraren sustatzaileena Arabako Txakolina-Arabako Txakolin Jatorri Deitura.\nRen bilakaera Txakolí en Alava\nMendearen lehen laurdenean mahasti landaketaren hedapena 93 hektarearaino jaitsi zen. eta Elkartea sortu zen garaian (1988) ez iritsi da 5 Has. Gainera, landaketa oso sakabanatuta zegoen eta barietateak mahatsa ez zen kasu guztietan egokiena txakolina egiteko. By Bestalde, ez zegoen irizpide arruntik produkzio prozesuari dagokionez, ekoizle bakoitzak bere bitarteko eta metodo partikularrak zituen, eta horrek ikuspuntu teknikotik justifikatuta ez zegoen emaitzan heterogeneotasuna eragin zuen. (Datu historikoak El Txakoli en Álava / Arabako Txakolina egileak: Juanjo Hidalgo eta José Miguel Llano 2007 liburuan eta Salvador Velilla Córdoba jaunaren lankidetza eskergarekin bildu dira bildu eta bildu dira. Amurrio 2003)\n1988ko ekainean sortu zen Arabako Txakolin Ekoizleen Artisauen Elkartea. Arabako Txakolina Elkartea, horretarako beharrezkoak diren ahaleginak batzeko helburuarekin Arabako txakolin mahastia biziberritu, garai bateko funtsezko zutabetzat hartua inguruko ekonomia. Hamar urtez a berreskuratzea lortzeko lan egiten dute jarduera historikoa ia desagertu zen.\nArabako Txakoli-Arabako Txakolina Elkarteko Artisau Ekoizleen Elkartea Egoera hori hobetzeko sortu zen, oinarrizko hiru helburu finkatuta: landaketa eremua handitzea, ekoizpen eta prozesatze irizpideak bateratzea eta kalitatezko produktu naturala lortzea. 1989an lehenengo lankidetza hitzarmena sinatu zen Elkartea eta Arabako Foru Aldundia Aiarako eskualdean txakolina berreskuratzeko proiektu global hau sustatzeko, kalitatea hobetzeko eta kontsumoa hobetzeko.\n1998an, Arabako Txakolina / Arabako Txakolina aurkeztu zen behin-behinean "Lurreko ardoak" araudiaren arabera, Behin betiko Jatorri Izendapena, Eusko Jaurlaritzak behin betiko onartu zuen urtean 2001eko maiatza. 2002ko abuztuan Nekazaritza Ministerioak berretsi zuen Gobernu zentrala. Jatorrizko deitura geografikoki mugatuta dago Aiara eskualdea, bost udalerrik osatzen dute: Aiara, Artziniega, Amurrio, Laudio eta Okondo. Eskualde hau Arabako iparraldean dago, klima atlantikoa duelarik ezin hobeto egokitu hautatutako mahats barietate autoktonoak, hala nola "Hondarribi Zuri" eta "Hondarribi Beltza" dira barietate nagusiak. Nahikoa eguzkiaren eguraldiak eta euri moderatuek mahatsa a-rekin biltzen dute graduazioa 12º inguruan, betiere izozte arrisku beldurgarria gainditzen bada udaberria, batez ere ibaiaren magalean dauden landaketak zikintzen dituena Sierra Salvada.\nTXAKOLI ALAVÉS MAHASTIAREN EGOERA\nLaginketa eta bisita ugari egin ondoren gure mahastietara, honako ohar hauek egin ditzakegu. D.Oko barietate nagusiak diren Hondarribi Zuri eta Hondarribi Zuri Zerratie barietateei buruzko azterketak egin dira. Arabako Txakolina. 2020ko irailaren 14an egoera nahiko ona zen, nahiz eta mildiu erasoak egon, zenbait eremutan afektazio maila oso desberdina da. Iraileko lehen egunetan ekoizten zen garagarra, nahiz eta garai honetan oraindik amaitu gabeko baserriak zeuden. Lehortea nabarmena izan zen uztailean eta abuztu osoan, eta horrek estres hibrido handia suposatu zuen bero kolpe handiekin eta ur faltak ustiategi batzuek ekoizpena larriki jasan zuten egoera zaila izan zuten. Irailaren 12ko astean izandako euriak bedeinkazioa izan ziren D.O honetako baserri guztientzat. izan ere, 40 litro arte bildu ziren. m2 bakoitzeko. Hala ere, sorten egoera sanitario ona ikusi zen eta aztertutako lursailen azukre-batez bestekoak aztertuz ikusi genuen Hondarribi Zuri 8,5º-tan kokatuta dagoen arren, Hondarribi Zuri Zerratie-k 7º inguru egin zuela eta horrek uzta hasi zitekeela pentsarazten digu. urriaren hasieran, Pilar inguruko ohiko datetan orokortasuna lortuz, hau da, urriaren erdialdean. Ekoizpenari dagokionez, korrontearen 22an egindako azken laginketaren zain geunden, baina denak adierazten zuen produkzio maila altuan eta kalitate onean egongo ginela, 600.000 kilo inguru.\nMahatsa mahastietan bildu eta upategira eramaten da\nOrduan% 65 inguru ateratzen da.\nBirrintzeko prozesua: arreta berezia jarri behar da muztioa larruekin ahalik eta denbora gutxienean egon dadin.\nOndoren, prozesu azkar batean, prentsaketa egiten da, gutxi gorabehera% 70eko etekinarekin.\nDeposituetan, finkapen prozesua egiten da, eratutako zati solidoak muztiotik bereiztean datza.\nRacking. (depositu batetik bestera transferitu)\nOndoren, hartzidura-ontzian sartzen da 12 egunez eta 17º-ko tenperaturan. Legamiak (lizunak) beheko aldean daudela, berriro ere pilatuta dago, lizinak bereizita daude eta dagoeneko txakolina izango denaren oinarria dugu, une honetan bi prozesu daude:\n• Hotz egonkortzea (10 egun zero azpitik 4-5º-ra)\n• Ama deposituan iragazita\nAltzairu herdoilgaitzezko deposituetan biltegiratzea\nEzaugarri organoleptikoak kolore, usain eta zapore aldetik:\nHoria zurbila, berdexkaren eta lasto horiaren arteko kolorea, garbia eta distiratsua, karbono naturalaren presentzia oso txikia duena.\nUsain ertaineko intentsitatea, fruitu nabarmenak eta lore eta belarkara ahulak nabarmentzen dira.\nZapore azido samarra, ahoan freskoa eta alaia. Ahoko sentimendua oso iraunkorra da eta oso zapore mikatza ager daiteke.\nMahastiak 42-43º iparreko latitudean daude (zona epela), Ozeano Atlantikoaren eragin handia duena.\nBatez besteko tenperatura maximoa: 18,7º\nGutxieneko batez besteko tenperatura: 7,5 º\nBatez besteko tenperatura: 13,1º\nPrezipitazioak: urteko batez besteko prezipitazioa: 899 Lts.\nUrteko batez besteko eguzki-argia: batez besteko distira landare-prozesuan\nApirila-urria: 12.11 ordu.\nBeste interes balio batzuk: 170 eguneko hego haizea batez bestekoa.\n(Atlantikoko zona leuna ezaugarritzen duten balio tipikoak dira.)\nJatorri Deiturak hartzen dituen udalerriak.\nAmurrio, Laudio, Artziniega, Okondo eta Aiara\nTxakolina ardo berezi bat da, beti ere euskal jendartearekin lotua eta funtsean kostaldearekin lotuta orain arte.\nHorrela, tradizio handia du Gipuzkoan, Bizkaian eta Aiarako Arabako eskualdean.


Inhogar.net online denda garapena\nInhogar.net, erabiltzaile profesional eta ez profesionalei bideratutako, elektrizitate, iturgintza eta klimatizazio online denda.\nInhogar online dendan, prezio lehiakorra duten material elektrikoa, iluminzioa, iturgintza eta klimatizazioko 1000 erreferentzi stock-ean aurkituko dituzute. Materialen entraga 24 orduetara. Dendak, e-mail, skype, e-mail edo facebook bitartez arreta zerbitzua du. Bezero arreta, profesionalek egiten dute, hau, beraien identitate ezaugarria bihurtu delarik.\nInhogar online dendan, prezio lehiakorra duten material elektrikoa, iluminzioa, iturgintza eta klimatizazioko 1000 erreferentzi stock-ean aurkituko dituzute. Materialen entraga 24 orduetara. Material elektrikoa online saltzeko denda. Garapena diseinu responsiboarekin egin delarik. Dendak, eskaera kudeatzailea, TPV arekin ordainketa eta erabiltzaileentzako eremu mugatua dauka.\nInhogar.net online denda garapenaWeb gunera joan Zerrendara itzuli


Harategizar (eta III) — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Harategizar (eta III)\nHarategizar (eta III)\nJulen Gabiria 2005/04/20 09:04\nKebabeko okrea ez da hain okrea ere. Zurbil samarra da, lotsatia eta behargina. Esate baterako, zapatu gaua aurrera doala, ez du burua altxatzen fogoietatik, eta, zurbiltasuna galduta, gorri-gorri jartzen zaio aurpegia. Lanean murgiltzen da eta ez dizu ezertxo ere esaten, etengabe galdetu arren. Nik, adibidez, galdetzeko ohitura hartu dut, eta berak ere bai, ez erantzuteko ohitura. Ezin zehaztu, beraz, nongoa den, ze ez dit esaten. Izan daiteke marokoarra edo aljeriarra, eta berdin-berdin tunisiarra, baina mutua ez da, eta, hala ere, ez dit esaten.\nZuzenean galdezka hasi nintzen. Gero zeharka. Hurrengoan pistak eskatu nizkion. Gaur kebab bat eskatu diot, atera egin dit, jan dut, ordaindu diot eta barran geratu naiz bi ordu. Pertsiana jaisten duenean etxeraino jarraitzearen ideia bertan behera utzi behar izan dut, konturatzean tabernaren atzeko gelatxo batean bizi dela.\nGaldetu diot ea Bilbo ezagutzen duen. “Bilbo...”, errepikatu du berak, izena ezaguna egingo balitzaio bezala. Nik kanpoaldera seinalatu dut: kalea, parkeak, plazak... ea ezagutzen dituen. Ezetz, buruarekin, baina baduela telebista; eta piztu egin du eta gero amatatu, nire dudak uxatzeko. Galdetu diot kapaz izango ote zen munduko mapa batean kokatzeko, exaktamente, bera non dagoen. Behargina da eta ez du alferrik berba egiten, baina duda egin barik erantzun dit “eta hori zertarako?”. Eta arrazoi zuela aitortu behar izan dut, burua makurtuta eta ezer esan barik. Zertarako jakin zein den zure kokapena atlasean, Kebab batean bizi bazara gau eta egun, eta soilik eguzki printzaren bat sumatzen duzunean irteten bazara atarira, Marokoko edo Aljeriako edo Tunisiako eguzki berak epel zaitzan, fogoiak epeltzen ez zaituen moduan.\nGaldetu diot nor den lo aurreko bere instanteen jabe, nor den. Bihotzean daramana, nor den. Bere begietan gorderik, nor den. Telebista piztu, eta kate arabiar bat jarri du, berak baino ulertzen ez zuen hizkuntzan.\nAtlasek zertarako balio dute zure etxetik mugitzen ez bazara? Ba amets ederrak edukitzeko. Bazen filosofo greko bat bere herria baino ezagutzen ez zuena. Ez zuen inoiz bidaiatu, baina Atlas eta liburuei esker bere buruak lurrari buelta asko eman zizkion. Langileak ez dio bizitzari gauza berezirik eskatzen, lasaitasuna izaten da langileen eta guztion helburua. Kebak behargina kebaken moduan dirua dagoen lekuan saltzen da, Bilbon, Turkian edo Amerikan berdin zaio lekua, berak lasaitasun hori lortzen duen neurrian.\nNire ustez, denetik tristeena da halabeharrak eraginda, ez dakit, kebab bat montatu behar izatea zurea ez den herrialdean, eta zazpi metro karratu dituen leku batean han jarraitzen duzula imajinatu behar izatea. Dena den, nik uste dut, ez zaiola askorik kostatuko burua bere mundutik ateratzea, hemendik aurrera gero eta jende gehiagok esaten baldin badio zein zoragarria den berak prestaturiko kebaba. (eta gainera egia da)2


Ezagutu Gipuzkoako adinekoen gizarte-konexio digitala | APTES\nEzagutu Gipuzkoako adinekoen gizarte-konexio digitala\nAPTES2020-12-01T08:37:01+00:001 December, 2020|Albisteak|\nHilabete gutxitan tresna digitalak euskarri baztergarriak izatetik eguneroko bizitzarako ezinbesteko elementutzat hartzera igaro gara. Bideo-deiak eta mezularitzako edo zerbitzuetako aplikazioak -on line bankua, adibidez- izugarrizko aliatuak bihurtu dira pandemia garaian.\nHorrek ez du desberdintasunik egin pertsona-taldeen artean. Sexuaz, adinaz edo prestakuntzaz aparte, tresna horiek inoiz baino gehiago erabiltzen direla frogatu da. Adineko pertsonentzat, Covid19aren osasun- eta gizarte-krisia su-proba hutsa bihurtu da alderdi askotan, baita erabilera digitaletan ere. Izan ere, erabilera digital horiek bultzatu egin dira, gaur egungo egoera bereziak ezarritako mugak direla eta.\nEgia da gailu eta aplikazio digitalek adineko pertsonen autonomia eta gizarte-loturak indartzen laguntzen dutela, baina, gaur egun, oso gutxi dakigu teknologiarekin duten harremanari buruz, zein diren haien gaitasunak, grinak edo kezkak.\nHorregatik, APTESen errealitate horietara lehen hurbilketan lan egin dugu, Gipuzkoako adinekoen trebetasun digitalak, erabilerak eta zailtasunak ezagutzeko. Gure helburua da pertsonak konektatutak mantentzen dituzten gaitasun digitalak lortzen laguntzea, inor atzean utzi gabe, tresna horien diseinu egoki baten alde lan eginez.\nProiektua Kutxa Fundazioak finantzatu du, eta beharrezkotzat jotzen du adinekoei eta haien gizarte lotura digitalari buruzko ezagutza berrantolatzea. Izan ere, kontuan hartu da euskal erakunde nagusien nahia dela adineko pertsonentzako gizarte kohesionatuak, parte-hartzaileak eta lagunkoiak eraikitzea.\nIkusi nola egokitzen diren aldaketa kultural eta digital horiek adineko pertsonek nahi eta behar dutenarekin, txosten osoa hemen deskargatuz. Infografiahau ere kontsulta dezakezu.


Etxebizitzen biziberritzeari buruzko jardunaldi arrakastatsua Baztanen\nGaurkotasun osoa duen gaia dela frogatu zuen jardunaldiaren partaidetza altuak.\nZer egin daiteke Baztanen eta inguruetan eta, oro har, landa-eremuan dauden etxebizitza hutsekin eta zein aukera daude hauek biziberritzeko? Galdera honi erantzuna ematen saiatu ziren martxoaren 23an Baztango udaleko pleno aretoan bildu ziren berrogehi bat lagunek.\nGaiaren konplexutasuna kontutan hartuta, ikuspegi ezberdinetatik landu zen. Lehenik, GAINDEGIAko Julen Landak etxebizitzaren afera testuinguru orokor batean kokatzeko datuak eman zizkigun, arazo zabalago baten barnean sartuz: lurralde desoreka eta landa eremuaren garrantziaren galera etengabea. Eta honi lotuta beste hainbat gai zabal ukitu ziren: demografia, garapen ekonomikoa, aniztasuna, etab.\nBigarrenik, LURSAREA eta NASUVINSAko Arantza Arregui Alberro, Aintzane Oiz eta Xabier Urtiagak, administrazioaren esparruan etxebizitzen zaharberritzea sustatzeko neurri konkretuak plazaratu zizkiguten, helburu ezberdinen arabera dauden diru-laguntzetan bereziki zentratuz. Gainera, Doneztebeko Plan Berezia ekarri ziguten eredu gisa.\nAzkenik, Baztango arkitekto talde batek, ikuspuntu tekniko eta arkitektonikotik etxebizitzak berritzeko dauden zailtasunak eta aukerak aipatu zituzten. Amaieran, hainbat entzuleren kezkak eta komentarioak entzun genituen, gaiak bereziki erakundeen aldetik lanketa sakona eskatzen duela ondorioztatuz.


Jon Errasti: «Nire ametsa da Italiako Lehen Mailan noizbait jokatzea» | Kirola | Berria\nNoiz sortua: 2015-11-21 00:30:00\nJon Errasti. Spezia Calcioko jokalaria\n«Nire ametsa da Italiako Lehen Mailan noizbait jokatzea»\nEibarren hiru denboraldi egin, eta aurtengo abuztuan, Italia aldera jotzea erabaki zuen erdilari eibartarrak. Bigarren Mailan ari da, gustura dago, eta ez da damutzen italiarren eskaintza onartu izanaz.\n2015eko azaroak 21\n«Erabakiak hartu egin behar izaten dira». Horixe esan du Jon Errastik (Eibar, 1988), Italiako bere etxeko egongelan dela. Skype bidez ari da hizketan BERRIArekin. La Spezia herrian dago, herrialdearen iparraldean, Liguria eskualdean. Bertako taldeak eskaintza egin zion abuztuan, eta joatea erabaki zuen.\nEzustea izan zen zuk Eibar uztea, eta Italiara joatea.\nAbuztuaren erdialdean deitu zidaten Italiatik, baina ez nion kasu handirik egin. Hala ere, bueltak ematen hasi nintzen buruari, aurreko sasoia oso gaizki bukatu nuelako; ez nuen asko jokatu azkeneko zatian, eta, gainera, jaitsi egin ginen. Denboraldi-aurrean, egitasmo berri bati ekin zion Eibarrek, eta pozik nengoen, ikusten nuen aukerak izango nituela. Baina Mendirekin [Jose Luis Mendilibar] hitz egin, eta oso garbi azaldu zidan bost jokalari nahi zituela euskarrian eta zaila izango nuela jokatzea.\nMendilibarrek esandakoak erabakigarriak izan ziren Italiako eskaintza onartzeko?\nEibarren jarraitu nahi nuen, eta are gehiago, Bigarren Mailara jaitsi izan bagina. Egoera horretan, ingurukoekin hitz nuen Italiako eskaintzaz, eta animatzeko esan zidaten. Nik neuk ere banekien esperientzia ona izango zela kanpora ateratzea, eta denen artean esan zidaten orain zela unea Eibar uzteko, bertan itxura ona emanda joango nintzela eta.\nBurua Italiara joan zitzaizun, azkenean.\nHasi nintzen Interneten begira nolako herria den La Spezia, nolako taldea duen. Hiru jokalari espainiar ere badaude taldean, eta horiei galdezka ere hasi nintzen. Ikusi nuen taldearen egitasmoa erakargarria dela, eta baiezkoa eman nien. Ilusioa eragin zidan, eta bide berri bat irekitzeko aukera gisa ikusi nuen. Erabakiak hartu egin behar dira, eta pozik nago.\nNolako kluba da Spezia?\nDiruz oso indartsua da. Jabea Volpi izeneko bat da, eta uste dut Italiako bost pertsona aberatsenen artean dagoela. Taldearen egiturak asko gogorarazten dit Eibarreko giroa; familia bat bezalakoa gara. Zelaia ere txikia da, 10.000 ikuslerentzako lekua dauka. Antz handia dauka Eibarrekin. Lehen Mailara igotzen bagara, sekulako jauzia emango du klubak, diruz eta aukera izango duelako.\nAhalik eta azkarren igo nahi du klubak Serie A-ra?\nKlubak ez du horrelakorik esaten kanpora begira, baina nahia bada azkar igotzea. Diru asko sartu dute klubean, hobetzeko. Gero, jakina, emaitzak zelaian lortu behar dira, eta diruak ez du ezer ziurtatzen. Begira Eibar nola igo zen, Bigarren Mailako talde txiroena izanik.\nNolako futbola jokatzen da Italiako Bigarren Mailan?\nEspainiako ligakoaren aldean taktikoagoa da, itxiagoa, defentsiboagoa. Gogorragoa da fisikoki, eta teknikoki ez hain ona. Sailkapenean goialdean dabiltzan taldeak, baina, oso onak dira. Cagliari, esaterako, Serie A-tik dator. Oreka handia dago maila honetan. Emaitza estuak izaten dira normalean.\nEzagutu al duzu Italian hain berea duten catenaccio-a?\nBadira taldeak oso defentsiboak, bai. Taktikoki oso aberatsak dira, sistema asko erabiltzen dituzte; batez ere, etxetik kanpo. Zaleen aurrean, oso indartsuak dira taldeak, zaleek euren onena emateko eskatzen dietelako.\nOndo moldatu zara jokora?\nBai, eroso ari naiz. Talde barruan ere gustura nago. Heldu nintzenean dena nuen kezka, egokituko ote nintzen edo ez, baina moldatzen ari naiz.\nBost partidatan bakarrik jokatu ahal izan duzu.\nAzkena izan nintzen taldera iristen, eta entrenatzaileak, normala den bezala, denboraldi-aurrean izan zituen jokalarien aldeko hautua egin zuen. Gero, pare bat partida hasieratik jokatu nituen, baina min hartu nuen, eta bi aste pasatu ditut sendatzen. Jokatu izan dudanean ondo aritu naiz, eta ea aurrerantzean berdin jarraitzen dudan.\nNenad Bjelica duzu entrenatzaile, bere garaian Albaceten, Las Palmasen eta Betisen jokatu zuen erdilari abila. Jokalari zenean, erasokorra zen; entrenatzaile ere ausarta da?\nGure taldearen futbola ezberdina da besteenen aldean. Asko gustatzen zaio Espainiako ligako jokoa, eta ariketa guztiak baloiarekin lantzen ditugu; gero, zelaian horrela jokatzen dugu, baloiaren jabetzan oinarrituz.\nAtzerritar asko al zaudete taldean?\nUste dut italiarrak zazpi bakarrik direla. Besteon artean denetarik gaude: euskal herritarra ni, espainiarrak hiru, argentinarrak, brasildarrak, zazpi bat kroaziar...\nFutboletik kanpoko tarteetan, zer egiten duzu?\n10:00 aldera egiten dugu entrenamendua, eta 13:00etarako etxean nago. Bazkaldu ondoren, emaztearekin eta zakurrarekin buelta bat ematera joaten gara. Merkataritza gune bat ere bada hemen, eta zinemara joaten hasi gara.\nItaliako maila gorenean jokatzea daukazu helburutzat orain?\nBai. Nire ametsa da. Talde honekin igo nahi dut. Oso esperientzia polita eduki nuen Eibarren alde horretatik, eta berriz eduki nahi dut.\nEibarren hutsunea nabaritzen al duzu?\nBai. Goizero irakurtzen ditut taldeari buruzko albisteak. Hiru denboraldi eder izan ziren Eibarrekoak, eta hango eguneroko martxa falta zait.


Zortzigarrena, gaurtik hasita - Arrasate - Goiena.eus\nZortzigarrena, gaurtik hasita\nXabi Urzelai 2008-10-24 12:28\nSan Andres Xake Elkarteak antolatuta, gaur hasiko dute Arrasate Hiria Xake Txapelketako zortzigarren edizioa, eta azken edizioetan moduan, oraingoan ere maila goreneko xakelariak gonbidatu dituzte torneora, nazioarteko hainbat maisu izango dira-eta zein baino zein gehiago.\nAurrez, 2006ko txapeldun eta iaz bigarren sailkatu zen Alejandro Franco (2490 Elo FIDEko nazioarteko maisu) da faboritoa, baina besteak beste, Grezian Europako Txapelketa jokatzen ibili berri den beste nazioarteko maisu bat izango du aurrean, Iñigo Argandoña.\nEurekin batera, ezin baztertu FIDEko maisu Cristobal Limeres, Fran Miguel edota Carlos Nava jokalari bilbotarra.\nJokalari ezagunak dira\nLehenago aipatutako xakelari horiek aspaldiko ezagunak dira: Argandoña 2005an torneoko azpitxapeldun izan zen; Navak, berriz, lehenengo txapelketa poltsikoratu zuen 2001ean –orduan txapelketa itxia zen–; Limeres ere behin baino gehiagotan izan da gurean, 2001ean bigarren sailkatu zen eta 2002an torneoko onena izan zen. Eta, Aretxabaletako Miguelek ere behin baino gehiagotan hartu du esku Arrasateko torneoan –2006an egin zuen lan aipagarriena, bigarren sailkatuz–. Eta, Arrasateko klubeko xakelarien artean Josu Tornay da ondoen sailkatuta dagoena.\nHala, dauden jokalariak ikusita posible da, lehenengoz, xakelari horietako batek txapelketa bigarrenez poltsikoratzea.\nTxapelketan esku hartuko duten 27 xakelariek –Javier Axpek atsedena izango du lehenengo saioan– gaur jokatuko dute lehenengo erronda (19:00etan Altamirako egoitzan), eta jokalariek helburu garbiarekin kokatuko dituzte taula gainean pieza guztiak: txapeldunak jasoko dituen 1.000 euroak irabaztea, alegia.\nBigarren sailkatua ez da esku hutsik joango etxera, garaikurrarekin batera 700 euro irabaziko dituelako, eta hirugarren sailkatuak ere garaikurra eta 500 euro irabaziko ditu. Hori horrela, San Andres Xake Taldeak 2.300 euro banatuko ditu saritan; inguruan ez dago horrelakorik.\nAzaroaren 28ra arte egubakoitzero jokatuko dituzte partidak. Suitzar sistema erabilita, jokalariek sei txanda jokatuko dituzte.


Porco celta, historia luzeko produktua | Consumer\nPorco celta, historia luzeko produktua\nEzaugarri organoleptiko originalak dituzten produktuak kontsumitzeko joera orokorrak lagundu egin dezake haragia merkaturatzen\narabera: Asteartea, 2009ko abuztuaren 04a\nPorko zelta 1950eko hamarkadan hasi zen desagertzen. Ordura arte, leku nabarmena hartu zuen Galiziako ukuiluetan, baina horrek ez zuen galzorian zegoen espezie bihurtu. Gaur egun, lehen mailako erreferente gastronomikotzat jotzen da, haragiaren eta haren produktu eratorrien kalitatea eta zaporea direla eta. Vigoko Unibertsitatea, Ourenseko campusean, ikerketa-proiektu batean ari da lanean, zelta arrazako txerriaren produktibitatea hobetzeko oinarri zientifikoak ezartzeko. Helburua da hiltzeko adinak eta gaztainaren erabilerak beren haragiaren kalitatean duten eragina ezartzea.\nPoro zeltazko haragiaren ezaugarriak eta txerri tradizionalarenak desberdinak dira. Produkzioa gehiago zaintzen da, eta horrek eragina du azken prezioan (garestiagoa), eta esne-txerriak mantsoago hazten dira, beste arraza batzuekin alderatuta. Gainera, 40 egunetara botatzen dira; industria21 egunetara, berriz, solomo-kantitate txikiagoa dute lehiakideek baino, eta, urdaiazpiko bat ontzeko, gutxienez, bi urte behar dira.\nAnimaliaren genetikarekin, sexuarekin eta hiltzeko adinarekin batera, elikadura da haren kalitate organoleptikoan eragin handiena duen faktoreetako bat. Antzinako ustiategiak dieta batean oinarritzen ziren, animaliak bideetan eta mendian bazkatzen zuenean aurkitzen zuenetik abiatuta. Elikadura hori, batez ere, baratzeko produktuekin osatzen zen: azak, patatak, arbia, erremolatxa eta, hilketak baino lehenagoko udazken garaietan, akabera ematen zitzaien “soutoei” (gaztainondo-basoa) edo “karballeirei” (haritz-basoak), non pastoak, perretxikoak, gaztainak eta ezkurrak soilik irensten baitziren.\nElikadura da poro zeltaren haragiaren kalitatean eta berezitasunean eragin handiena duen faktoreetako bat.\nAnimalia horren genetikari eta morfologiari buruzko ezagutza zabaltzeko, Ekonomia Garapeneko Orensan Institutuak (INORDE) eta Vigoko Unibertsitateak ikerketa zientifiko bat garatu dute, eta horren emaitzen helburua da produktuen kalitatea hobetzea. Ikerketak produktibitatea aztertzen du, eta gaztainen eragina ezartzen du amaierako dietan, bai eta hiltzeko adina ere nutrizio-osaeran eta haragiaren kalitatean.\nAzterlanean, guztira, 40 esne-txerri erabiltzen dira, EHORZLEAK utziak, bi hilabeteko epean titia kendutakoak eta zikiratuak. Bi hilketa-adin probatzen dira, 14 eta 17 hilabeteren buruan, eta azken hiru hilabeteetan amutzeko bi dieta egiten dira: bata pentsuekin eta bestea gaztainekin. Lortzen diren emaitzekin oinarri zientifiko batzuk ezarriko dira, produktibitatea hobetzeko eta bertako baliabideak elikatzeko erabiltzeko.\nMendiko produktuek txerri iberikoaren antzeko haragia izatea errazten dute. Txerri-haragia, urte askoan koipe gisa kalifikatua, osasunarentzat kaltegarria dena, gantz-azido asegabeetan aberatsa den elikagaietako bat da, hein handi batean, eta osasungarria dela onartzen da.\nZelten antzera elikatzen diren txerri iberikoek, ezkurrekin eta montanera-pastoarekin (azido oleiko (monoinsaturatu) aberatsak), gantz-profil osasungarria duten haragia dute, eta hori dieta orekatuan sar daiteke, baita, zati gihartsuak hautatzen badira, kaloria gutxiko dietetan ere.\nEuropako Batasunean, zerri gehien ekoizten duten herrialdeak Alemania eta Espainia dira. Europako gainerako herrialdeetan haragia baino gehiago kontsumitzen da Espainian. Txerri-hazkuntza erabakigarria izan da familiaren eta landa-ingurunearen ekonomian. Galizian, txerri zelta familiei laguntzeko oinarria izan zen, animaliaren bizitza ukuiluen eta mendiaren artean banatzen baitzuten, elikadura naturala emateko. Horrek arrazaren biziraupena hobetzen zuen eta bere haragiari kalitate berezia ematen zion.\nHirurogeita hamarreko hamarkadatik aurrera gertatutako aldaketa sozioekonomikoen eremuan izandako eraginak, hala nola abeltzaintza intentsiboa eskala handian garatzeak eta ekoizpen-sistema berriak eta desberdinak abian jartzeak, animaliak mendira joateari utzi zion. Haien elikadura aldatu egin zen, arraza emankorragoak sartu ziren eta bertako zerria desagertu egin zen.\nEkoizleen elkarteek berek ziurtatzen dute bertako arraza hau berreskuratu dela “landaren urbanizazioa” baino lehenagoko urdaiazpiko, laikoi eta txorizoen kalitatearen oroimenari esker, eta berreskuratu nahi duten albaitari-talde baten interes baliotsuari esker. Gaur egun, porco zeltazko haragia merkatuan sartzen da, non joera kontsumitzaile zorrotzago bati zuzendua dagoen, kalitatezko produktuak bilatzen baititu, ezaugarri organoleptiko garbienekin.\nharagi kalitate porco celta-eu txerri zelta


Alex Salmond absolbitu egin dute sexu-eraso delitu guztietatik | Mundua | Berria\nAlex Salmond absolbitu egin dute sexu-eraso delitu guztietatik\nEskoziako Auzitegi Gorenak errugabetzat jo du lehen ministro ohia hamabi akusaziotan, eta bestea ez dute egiaztatu ahal izan. Salmondek dio indartu egin dela hango sistema judizialean zuen fedea\nAlex Salmond Eskoziako lehen ministro ohia. ROBERT PERRY/ EFE Tamaina handiagoan ikusi\nAlex Salmond Eskoziako lehen ministro ohiaren aurkako epaiketak lau aste inguru irautea espero zen, baina, horren erdia pasatuta, atzo eman zuen argitara erabakia Auzitegi Nagusiak, eta Salmonden aldekoa izan zen. Izan ere, absolbitu egin zuten leporatzen zizkioten hamahiru sexu erasoetatik.\nEgotzitako eraso horiek 2008ko ekain eta 2014ko azaro artean gertatu ziren, hura Eskoziako lehen ministro zen garaian. Hasieran, hamar emakumeren kontrako hamalau sexu eraso egitea egozten zioten. Epaiketaren erdian, baina, fiskaltzak atzera bota zuen akusazioetako bat, eta atzo, beste hamahiruetatik absolbitu zuen Gorenak. Haren arabera, errugabea da horietako hamabitan, eta bestea ez dute egiaztatu ahal izan.\nHain zuzen, Eskoziako sistema juridikoak hiru deliberazio jasotzen ditu: erruduna, errugabea eta frogatu gabea. Praktikan, ordea, azken horrek errugabetzat ebaztearen ezaugarri berdintsuak ditu.\nEskoziako Auzitegi Gorenak frogatu gabetzat jo duen akusazioa 2013ko abenduan emakume bat bortxatzeko ahalegina egitearena izan da. Leporatzen ziotenaren arabera, emakumea ohean etzatera behartu eta soinekoa altxatu zion, Bute House Eskoziako lehen ministroaren egoitza ofizialean. Epaiak, berez, ez du ondorioztatu kasu horretan errugabea denik Salmond.\nHorrez gain, beste emakume bat bortxatzen ahalegintzea ere leporatzen zion akusazioak. Gainerako salaketak, berriz, hainbat emakumeri ukituak egiteagatik ziren. Zenbait kasutan, emakume berari hainbat egunez jazartzea ere leporatzen zioten.\nLeeona Dorrian magistratuak gidatu du martxoaren 9an hasi zen epaiketa, eta hamabost kidek osatutako epaimahaiarekin ekin zioten. Alabaina, horietako bi kaleratu egin zituen epaileak, eta, ondorioz, hamahiru kidek hartu dute epaiaren inguruko azken erabakia.\nIkusmin mediatiko handia sortu du auziak, eta erreakzio eta eztabaida ugari eragin ditu. Dena den, lehen ministro ohiak akusazio guztiak ukatu ditu aldiro, eta horiek asmo politikoekin «propio sortutakoak» izan direla salatu izan du. Horiek horrela, epaiaren ostean Eskoziako sistema judizialean zuen fedea «indartuta» geratu dela nabarmendu zuen. Eskerrak eman zizkion bere «defentsa talde bikainari», eta aurrerago kasuaren inguruko informazio gehiago zabalduko zuela jakinarazi zuen.\nEpaiketan, akusazio gogorrak egin dituzte Salmonden aurka. Hain zuzen, Alex Prentice fiskalak hura «harrapakari sexual» bat zela salatu zuen, eta zuen boterea erabili zuela emakumeez aprobetxatzeko. «Hau ez da konplot edo konspirazio politiko bat. Gizon honek boterea baliatu zuen bere sexu gosea inpunitate osoz asetzeko». Gordon Jackson lehen ministro ohiaren abokatuak, aldiz, adierazi zuen ez zegoela ustezko sexu horiek frogatzeko lekuko zuzenik, eta probetan kontraesan ugari zeudela.\n2018ko abenduan atera zen auzia argitara, Eskoziako Gobernuak Salmonden aurkako salaketa jarri ostean. Nicola Sturgeon egungo lehen ministroa arduratu zen horretaz, SNP Eskoziako Alderdi Nazionaleko beste politikari batekin batera. Horrek, ordea, zatiketa eragin zuen Eskoziako alderdi independentistan, hangoa baitzen Salmond bera ere.\n«Argitara atera diren froga batzuek zalantza ugari sortzen dituzte gobernuak Salmonden aurkako salaketak ikertzeko emandako prozesuaren inguruan», salatu zuen Joanna Cherry parlamentariak. Sturgeonek, berriz, epaia «errespetatu» behar zela esan zuen, baina koronabirusak eragindako krisian zuela jarria arreta osoa.


Red Lobster locations in Arizona: benefits of coconut oil and lemon\nbenefits of coconut oil and lemon Aromaterapia limoi ezinbestekoa olioa aparteko erabilgarritasuna sorta zabal bat du. Limoi conjures freskotasuna eta garbitasuna eta eguzkia eta limonada irudiak .\nJean Valnet , Alkain, ikerketa erakutsi du olioak ezinbestekoa dela lurruntzen Lemoa duten meningokokoaren bakteriak ( meningococcus ) hil ditzake 15 minutu , typhoid bakterioetan ordu bat , Staphylococcus aureus bi ordutan , eta birikak hantura eragiten duten germenak ( pneumonia ) hiru orduko epean.\nAre gehiago, % 0,2 limoi ezinbestekoa olioa irtenbide bat difteria bakterioak hil ditzake 20 minututan eta itzali TB bakterioa . Antiseptiko propietate hau izango da hogei egun iraungo du . Ezaugarri hau apt airean germenak suntsitu ospitalean aretoan, itxarote gelak, eta eskolak ere. Bereziki eraginkorra da desatsegina usain neutralizatzeko minbizia zuen paziente baten gorputzaren gainean.\nEzinbestekoa olio ezinbestekoa olioa limoi dira bibrazio handiak , goi- zelai txistua parekoa baita. Sandalwood zuhaitzak, alderatuz , stutter duten erleak bezala buzzing . Bibrazio handiak sustatuz , batez ere norbait kelelaham psikologikoa sentitu ahal duten funtsezko olioak .\nLimoi berotasuna eta fun zentzu bat ematen intelektualari . Limoi ezinbestekoa olioa hau bai fisikoki eta psikologikoki , olio honetan pentsamenduak asko estimulatzen arren , kontzentrazioa , buruz ikasi eta gaitasuna hobetzeko .\nPerfume eraginak zerikusia garunaren ikerketa aurkitu ezinbestekoa limoi- olioa duten gaitu bereziki Hippocampus . Universidad Japoniako ikertzaileek aurkitu zehaztasun eta kontzentrazio mentala nabarmen hobetu zabaltzen duen bulego inguru batean usain jakin .\nEzinbestekoa limoi zabalduago olioak 54 ehuneko akatsak gutxiago ekoizten. Noiz usaina probak zehar barreiatu eta ebaluazioan ehuneko 50 handitzen du. Limoi olio ezinbestekoa Ikerketa batean frogatu substantzia horiek antidepressant ondorioak izan .\nBAT Mie Unibertsitateak 1995an ikerketa aurkitu zitrikoen usain duten hobetzeko immunitatea , bultzatu erlaxazioa , eta depresioa murriztu . Ezinbestekoa limoi- olioa immunitate pizgarri bat da. Substantzia hori odol zelula zuri handitzen , microcirculation hobetzen eta substantzia antiseptiko da .\nLimoi ezinbestekoa olioa 68 ehuneko d- limonenoa , antioxidatzaile ahaltsu bat osatzen dute. Limoi ORAC bat ( Oxygen Radical Absorption Edukiera / Oxygen Radical Absorption Edukiera ) 6619 ingurukoa da ( TE / L ) ditu . Unitate TE / L litroko micromol Trolox adierazten da . D- limonenoa zabalduena tumore hazkunde aurre egiteko ikasketak kliniko 50 baino gehiagotan bere gaitasuna aztertu benefits of lemon in your diet.


Alexander Koltxak - Wikipedia, entziklopedia askea.\n1918ko azaroaren 18a - 1920ko urtarrilaren 5a\nAlexandrovskoye (en) , 1874ko azaroaren 4a (juliotar egutegia)\nIrkutsk, 1920ko otsailaren 7a (45 urte)\npolitikaria, esploratzailea, ofizierra eta ozeanografoa\nOrder of Saint Anna, 1st class with swords (1917ko urtarrilaren 1a (juliotar egutegia))\nOrder of Saint Anna, 2nd class (1910)\nOrder of Saint Anna, 4th class (1904)\nOrder of Saint Stanislaus, 1st class with sword (1916)\nMedal In memory of the 200th anniversary of Gangut battle (1915)\nOrder of Saint Vladimir 4th class with swords and bow (1907)\nErrusiar Itsas Armada Inperial\nRussian Army (en)\nWhite Fleet (en)\nAlexander Vasilievitx Koltxak (errusieraz: Алекса́ндр Васи́льевич Колча́к; San Petersburgo, 1874ko azaroaren 16agreg./azaroaren 4ajul. – Irkutsk, 1920ko otsailaren 7a) errusiar ozeanografo, itsas armadako almirante eta politikaria izan zen.\nIparburuaren inguruko lurraldeetan barrena bidaiak egin ondoren, Errusiako guda-ontzidiaren gidari izan zen Baltikoan eta Itsaso Beltzean, Lehen Mundu Gerran. 1917an Estatu Batuetara jo eta boltxebikeen aurkako borrokarako prestatu zen. Urtebete geroago eta aliatuen laguntzarekin, errusiar gobernu bat antolatu zuen Omsken. Aliatuen gudarosteak buruzagi izendatu zuten Koltxak eta Moskuren aurkako ekinaldiak aurrera eraman zituen 150.000 soldadu zituela. Garaipen batzuen ondoren gainbehera egin zuen Koltxaken gudarosteak eta atzera egin behar izan zuen komunistek Omsk setiatzen zuten artean. Irkutsk hirian hartu zuen babesa, baina boltxebikeek, mentxebikeek lagundurik, preso hartu eta fusilatu zuten.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/01/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Alexander Koltxak\nErrusiar Inperioko militarrak


2022(e)ko apirilak 8 - 2022(e)ko irailak 18\nAutomobilak goitik behera eraldatu du gure planetako hiri- eta landaeremuko paisaia, baita gure bizi-estiloa ere; beste edozein asmakuntzak baino askoz gehiago. Energia elektrikoak ekarri bide duen iraultza berri baten atarian gauden honetan, erakusketa hau konbustioaren azken egunei eskainitako requiem antzeko bat litzateke.\nKomisarioak: Norman Foster; Manuel Cirauqui eta Lekha Hileman Waitoller, Guggenheim Bilbao Museoa\nAurkezpen-hitzaldia Norman Foster\nDIDAKTIKA proiektuaren baitan, Museoko hezkuntza-eremuak soinu-esperientzia bat eskaintzen du, Motion. Autos, Art, Architecture erakusketako hamar automobilen motorren soinuak oinarri hartuta sortua.\nBa al zenekien barne-errekuntzako motor bidez higiarazitako auto bat hiri batetik bestera gidatu zuen lehena emakume bat izan zela?\nBa al zenekien Ford T izan zela katean ekoitzitako lehen automobila?\nBa al zenekien lasterketa ezberdinetan 2.000 garaipen baino lortu zituen Bugatti Type 35 autoa izan dela inoizko kirol-autorik arrakastatsuenetarikoa?\nBa al zenekien 1940ko hamarkadan Ford autoak zirela hot rod bihurtzeko gehien erabiltzen zirenetakoak?\nBa al zenekien ofizial naziek oso gustuko zutela Tatra T87 autoa?\nBa al zenekien Fiat Nuova 500 autoaren diseinu trinkoa gerra ondorengo urteetako altzairu- eta erregai-eskasiari emandako erantzun gisa jaio zela?\nBa al zenekien zergatik den gorri kolorea Ferrari autoen bereizgarria?\nBa al zenekien Jaguar E-Type aeronautikaren arloan erabilitako formula matematikoetatik abiatuta diseinatu zutela?\nBa al zenekien Lancia Stratos Zero autoak ez duela aterik?\nMotion. Autos, Art, Architecture erakusketaren katalogoa\nIlustrazio ugari biltzen dituen katalogo osatu bat argitaratu da. Ivorypressek editatu du Guggenheim Bilbao Museoarekin batera. 38 saiakera labur jasotzen ditu, irakurleei erakusketan bildutako gaiei eta edukiei buruzko informazio gehiago eskaintzeko helburuz hainbat adituk idatziak.


Olarro Egunean lana egiteko herriko elkarteei zuzendutako deia | El Diario Vasco\nZumaiaOlarro Egunean lana egiteko herriko elkarteei zuzendutako deia\nTxosnaz aparte, bazkari herrikoia zerbitzatzeko lana ere eskainiko zaio talde bati. / SARA UTRERA\nTaldeei bilera batera dei egingo zaie iraileko lehen astean eta eginbeharrekoei buruzko azalpen zehatzagoak emango zaizkie Jai eguna datorren irailaren 21ean izango da eta gastronomiak garrantzia handia izango du\nEL DIARIO VASCOZUMAIA. Viernes, 23 agosto 2019, 00:34\nParte hartu nahi duten taldeek abuztuaren 31a arte izango dute epea izena emateko. Turismo bulegoan, 943.143396 telefono zenbakira deituta edo turismoa@zumaia.eus helbidera mezua bidalita eman daiteke. Taldeei bilera batera dei egingo zaie iraileko lehen astean eta azalpen zehatzagoak emango zaizkie. Bilera horretan lan bakoitzaren betebeharrak zehatz-mehatz zein diren azalduko dira, eta zozketaren ondoren talde bakoitzak zein tokitan lan egitea tokatu zaion jakingo du.\nBi eginkizun nagusi bete beharko dituzte partehartzaileek. Lehenik eta behin, irailaren 20an talde bakoitzetik 20 lagun gutxienez, olagarroa mozteko eta brotxetak egiteko konpromezua hartu beharko dute. Bestalde, egunean bertan, olagarro zopa prestatu beharko dute goizean banatzeko, eta arratsaldean txosnetan brotxetak banatuko dituzte. Taldeek azpiegitura muntatu beharko dute. Edarien kargu ere taldeek euren kabuz egin behar dute. Goizeko 9:00etan hasi eta gaueko 23:00ak aldera arteko lana izango da. Bestalde, txosna guztiek ordutegi eta prezio berdinak izango dituzte.\nTxosnaz aparte, bazkari herrikoia zerbitzatzeko lana ere eskainiko zaio talde bati. 550 lagunentzat izango da bazkaria, eta guztia behar bezala ateratzeko ezarri beharreko azpiegituren kargu egitea eskatuko zaio taldeari: bazkaria atera, txartelak kendu, karpara sarrerak zaintzea eta ondoren txukuntze eta jasotze lanak egitea. 35 lagun beharko direla aurreikusten da. Montatze-desmontatze lanen koordinazioa Udaletxearen, herri bazkariko arduradunen eta txosnetako kudeatzailearen artean egingo da.\nSanbartolomeak ospatuko dira Oikian bihartik aurrera 'Mimatu', barrutik eta kanpotik zaintzeko festa ospatuko da gaur Gernika parkean


Eduardo Apodaka “Publikoa zer den birdefinitzeko beharra dugu” – UEU365\nDatorren uztailaren 8an, 47. Udako Ikastaroen barruan, “Ikastolak eta Kooperatibismoa: publikotasun berri baten bila: komunitatea eta demokrazia parte-hartzailea” izeneko jardunaldia antolatu du UEUk, UPV/EHUko GEZKI Institutuarekin eta Ikastolen Elkartearekin elkarlanean. Eduardo Apodaka Ostaikoetxea UPV/EHUko irakasleak eta soziologia saileko kideak “Publikotasunaren gorabeherak: euskal anomalia zenbait” izeneko hitzaldia emango du.\nPubliko vs pribatu dikotomiak ez digu balio. Hor dira UEU, Ikastolak…\nDikotomia hori politikaren ardatzetako bat da. Kontua da nola betetzen diren bi kategoria horiek, zer ote den publikoa eta zer pribatua. Nazio-estatu paradigma zenbait izan badira ere, Euskal Herrian frantziar eredua izan da nagusi; eta eredu horretan publikoa estatuaren monopolioa da; hau da, estatuak beretzat hartzen du populazio osoaren ordezkaritza, estatuak hezurmamitzen du nazioa eta estatua da bere ahots bakarra. Historiari begira halako estatuek batasun bat eman diote populazioari, ez soilik politikoa, ondo dakigunez. Estatu horiek, beraz, nazioa deritzogun osotasun politikoa sortu dute; zilegi eta legala izan daitekeen osotasun bakarra. Horrela identifikazio bat sortu eta gauzatu egin da inguruko estatuetan: estatu aparatuek populazioak batu eta azpiratu dituzte nazioaren gorputz bakarra sortzeko; estatua da populazioaren batasun oso hori. Ondorioz, estatua da publikoa edo publikoaren erakundea: denok osatzen dugun orokortasuna estatuarekin berdintzen da, estatuak mugatu eta egituratutako espazio eta borondatea delako.\nAldi berean estatu liberalek eremu sozial bat irudikatzen dute; eremu horretan aritzen dira harreman sozial eta ekonomikoetan subjektu pribatuak, banakoak edo banakoen elkarteak. Alabaina horiek partikularrak dira, ezin dute nazioaren izenean hitz egin, ezta jardun ere. Partikularrak diren aldetik interes eta borondate partikular eta pribatuak dituzte, besterik ez. Eta interes publiko edo orokorrari on egiten dioenean ere, estatuak berak du hala dela erabakitzeko eskumena.\nDikotomia hori errefusatutako hondar-kategoria baten gainean ezarri zen estatugintza modernoan: komunitate edota komuna kategoriaren gainean. Komun hori, finean, publikoa, baina ez estatala izan liteke. Eta kasu askotan agerian jartzen du estatua publikoa ez, pribatu partikularra dela.\nEstatugintza hartan Euskal Herriaren proiektuak gehien gehienetan arlo pribatuan jokatu behar izan du; hau da, partikularren arteko ekimenetan, osotasun politiko bat izaterik izan gabe. Horregatik ere, publikotasun berri bat asmatuz joan da: estatua ez den izate publiko eta komun baten ideiatik hain zuzen.\nGaur egun, gainera, estatu neoliberalak publikotasuna galtzen ari direla diote askok. Gero eta pribatuagoak direla, gero eta urrunago jendearengandik eta abar. Kontuan hartu publikoa diogunean ez dugula zehazki eta beti “orokorra” esaten, beste asko esan nahi dugu: irekia, agerikoa, sarbide librekoa, ez-arbitrarioa, jendeak zuzenean parte hartuz egindakoa, komuna, eta abar. Estatuek, edo estatu-erakundeen ekosistemek, kapital edo botere pribatuen interesen mende jokatzen dutenean alternatiba publikoa bestela eraikitzetik dator. Beraz, dikotomia birplanteatzea eta eduki, forma edo ekimen berriez gauzatzea ez da bakarrik gure arazoa, estatu propiorik ez duen herri batena edo, azkenean demokraziaren arazoa bera da.\nZuk idatzia da: “herri izaterik ez duen jende pribatizatu eta pribatuak baino ez gara”\nAurrekoan erantzun dut: nazio estatuek (frantziar eredukoek, gutxienez) ez dute onartzen ezer estatua eta jende pribatu eta partikularren artean. Ez dago nazioaz beste komunitate publikorik, eta nazioa estatuak ordezkatzen du, eta egituratzen, eta irudikatzen. Beste aldean merkatuan eta arazo pertsonaletan diharduten jendeak ditugu. Gizartea da hori; batzuetan zibil, burges edo holako adjektiboekin azaltzen den hori. Gizartean osatzen diren taldeak, komunitateak, elkarteak eta abar partikularrak baino ezin dira izan (edo banakoen “masa publikoak”). Logika hori behin eta berriro apurtzen da ekimen komunitario eta politiko zenbaitetan, estatuari publikotasunaren monopolioa ukatzen zaion bakoitzean. Adibide bat: gazte koadrila batek lonja bat hartzen badu hori pribatua dela diogu, koadrilakoak ez direnei debekatuta edo itxita dagoen zerbait. Gazte talde batek erabaki ahal du lokala hurbiltzen diren guztiei irekitzea, guztien esku jartzea, guztientzakoa izatea, eta modurik izanez gero jaberik gabe. Hori zer da? Eta noren izenean egingo dute hori? Normalean herria da erabiltzen den hitza, herri ekimena dela esan genezake. Herria da estatua ez den publikotasuna. Herria da partikular pribatu gisa jokatu beharko luketenek publiko eta komun jokatzeko modua. Bestela esan, herri gisa jokatzen dugu estatuarena ez den publikotasuna sortzen dugunean.\nZer azpimarratu nahi duzu jardunaldian?\nBi ideia: batetik, publikoa birdefinitzeko beharra dugula; batez ere jendeak, gobernatuak izan ohi diren horiek, publikotasunaren protagonismoa har dezaten eta estatuaren pribatizazioari aurre egin diezaiogun. Bestetik, Euskal Herriaren proiektuak nahitaez hautsi behar duela “estatua berdin publikoa” ezartzen duen logika. Hori izan da, hain zuzen, proiektuaren ibilbide historikoa: estatu identitate homogeneoari, nazioaren edo Frantzia zein Espainiaren identitateari, diferentzia bat aurrejarri dio; baina ez diferentzia azpiratu edo mendeko bat, parez pare ezarritako diferentzia bat baizik. Horretatik datoz estatu-identitate horren baitan eta haren aurka sortu diren euskal anomaliak; alegia, espainiar edo frantziar identitatearen barne-diferentzia, bertsio partikular edo dibertsitate aberasgarria izateari uko eginez aritzen diren beregaineko diferentziak. Esan barik doa, ikastolen proiektu historikoa halako proiektua izan da eta hala izaten jarrai dezala espero dut.


EAEko adingabeek 113 etxeko indarkeria delitu egin zituzten iaz\nIragan astelehenean 17 urteko gazte bat atxilotu zuten Portugaleten, ama eta anaia hiltzea leporatuta. Gertaera horrek oihartzun handia izan du euskal gizartean.\nEuskal Autonomia Erkidegoan bizi diren adingabeek etxeko indarkeriarekin erlazionatutako 113 delitu egin zituzten iaz, Fiskaltzaren Memoriaren arabera. Lurraldeka, Bizkaian 52 delitu zenbatu zituzten, Gipuzkoan 51 eta Araban 10.\nHala ere, 2010eko txostena aurkeztu zuen egunean, Juan Calparsoro EAEko Justizia Auzitegiaren fiskal buruak bere kezka agertu zuen adingabeek etxean erabiltzen duten indarkeriagatik. Iaz bakarrik, mota honetako 113 delitu zenbatu zituzten Euskal Autonomia Erkidegoan.\nIaz, Bizkaiko Fiskaltzak 52 espediente ireki zituen beste hainbeste etxeko indarkeria kasuengatik. Lau kasutan amarengandik urruntze agindua ezarri zuen epaileak. Aurreko urtean, 2009an, 86 delitu izan ziren, eta 2008an, 67.\nHorrez gain, hamar bat sexu eraso, hilketa bat, indarra erabiliz egindako 180 lapurreta eta indarkeria erabiliz beste 163 lapurreta egin zituzten Bizkaiko adingabeek, besteak beste.\nGipuzkoan, adingabeek mota honetako 51 delitu egin zituzten iaz. Horrez gain, genero indarkeriagatik hiru kasu zenbatu zituzten Gipuzkoan, lau sexu eraso eta hilketa bat. Orotara 215 lapurreta egin zituzten lurralde horretako adingabeek.\nAraban, etxeko indarkeriagatik 10 kasu zenbatu zituzten. 5 sexu eraso eta bi sexu abusu ere egin zituzten Araban. Indarra erabiliz egindako lapurretak (32) eta indarkeria erabiliz egindakoak (26) ere zenbatu zituen Fiskaltzak.\nInformazio gehiago:Eitb: EAEko adingabeek 113 etxeko indarkeria delitu egin zituzten iaz


Txinako Intxaur Peptidoen Fabrika eta hornitzaileak | Huayan\nMateriala Iturria: Intxaur proteina\nKolorea: Hauts zuria edo horia argia\nEgoera: Hautsa / granuloa\nLandareetatik, naturaletik eta gehigarririk gabeko txinarretatik ateratako lehengaia, giza gorputzarentzako aminoazido ugaritan aberatsa.\nPaketea: 10 kg / poltsa, 1 poltsa / kartoi edo pertsonalizatua.\n1. Memoria hobetu;\n2. Adimena garatu eta ikasteko gaitasuna hobetu;\n3. Lo egiteko arazoak hobetu;\n4. Anti-oxidazioa Alzheimer gaixotasuna prebenitzeko;\n5. Digestio sistema hobetu eta mantenugaien xurgapena sustatu;\n6. Gaixotasun kardiobaskularrak eta garun-hodietakoak tratatzen lagundu du;\n7. Giza immunitatea hobetu;\nMinbiziaren aurkako, minbizi zelulen hazkundea inhibitzen du\nElikagai, kosmetika, farmazia eta bestelako alorretan oso erabilia da.\n1. Prozesu zorrotza\n2. Lehen mailako ekipamenduak, lehengai optimizatuak eta teknologia aurreratua, konpainiak garrantzi handia ematen dio kalitate kontrolari eta kudeaketari produkzio prozesu guztian, eta lotura guztietan onena lortzen ahalegintzen da azken produktuen kalitatea bermatzeko.\nLehengaien trazabilitatea, teknologia aurreratua, arauzko eskakizunak baino altuagoa, produktuen sailkapen zehatza, bezeroei kalitate handiko eta lehengai seguruak eskaintzeko.\n4. Hornidura bermea\nEtengabeko ekoizpen gaitasuna, arrazoizko inbentarioa, bezeroei produktu nahikoa eskaintzeko.\n5. Eman denbora osoko salmenta osteko zerbitzuak.\nAurreko: Soja Peptidoa\nHurrengoa: Behi Kolageno Peptidoa


Ibilaldia Abusun: mugetako harriak apurtuz, euskararen herria errotuz | Euskal Herria | Naiz\nHaurrak Ibilaldiko ikuskisunaz gozatzen. (Monika DEL VALLE | FOKU)\nGazteek ere izan dute ondo pasatzeko aukera Bilbon. (Monika DEL VALLE | FOKU)\n‘Erro, harri, har’ izan da aurten aukeratutako leloa. (Monika DEL VALLE | FOKU)\nOhi denez, kontzertuek harrera bikaina izan dute Ibilaldian. (Monika DEL VALLE | FOKU)\nAldarrikapenei bide emateko aukera ere probestu dute zenbaitzuk. (Monika DEL VALLE | FOKU)\nMusika eta dantza badira festa honen bereizgarri. (Monika DEL VALLE | FOKU)\nOndo pasatzeko eskaintza zabala izan da aurten Bilbon. (Monika DEL VALLE | FOKU)\nHaurrak arrantzale Ibilaldian. (Monika DEL VALLE | FOKU)\nEguraldi onak ere lagundu du jende andana Ibilaldira erakartzen. (Monika DEL VALLE | FOKU)\nJoaldunek ere girotu dute eguna. (Monika DEL VALLE | FOKU)\nPuzgarriak izan dira haurrentzat. (Monika DEL VALLE | FOKU)\nIkurriña bizkarrean agertu dira pertsona hauek Ibilaldira. (Monika DEL VALLE | FOKU)\nSorbaldan, alturatik giroa hobeto ikusten da eta. (Monika DEL VALLE | FOKU)\nKartelak zubitik zintzilik, egun handia apaintzen. (Monika DEL VALLE | FOKU)\nBizikleta txiki-txikiak hartu eta jolasean aritu dira haurrak. (Monika DEL VALLE | FOKU)\nZirkurako trebatzen ibili dira batzuk. (Monika DEL VALLE | FOKU)\nTrapezista lanetan haur bat, ingururako perspektiba aldatuta. (Monika DEL VALLE | FOKU)\nDenak jolasteko gogoz, ilara itxaron beharrean. (Monika DEL VALLE | FOKU)\n2022 MAI. 29 - 18:05h\nAbusuko ikastola Bilbo eta Arrigorriagaren arteko mugan dago. Eta kondairetan, baita errealitatean ere, mugetan garatzen dira borroka amorratuenak. Abusun 40 urte daramatzate euskaldun aktiboak sortzen; horren lekuko, musukorik gabeko lehen ibilaldiko festa ‘askera’ hurbildu diren milaka lagun.\nEgunean zehar ikusi den giroa. Gazte asko Abusun. (Monika DEL VALLE | FOKU)\nAutoen trafikorik gabe, itxi egin baita trafikora Bizkaiko ikastolen jaia zela-eta, garraio publikoan eta oinez irits daiteke soilik igandean Abusu auzora. Bilbon geografikoki kokatuta, ibaiak egiten duen meandro antzeko batean, inorena ez den lurra legez irudika daiteke auzo hau: hiriburutik kanpo, Arrigorriagatik gertu, auzo langile baten baitan. Egun, Abusu parkeen magalean bizi da, ordea, zuhaitzen babesean.\nIbaiaren ertz batean altxatzen da eraikin ikusgarri bat, Abusu ikastolaren egoitza nagusia, XVI. mendeko istorio luzez betetako errota bat: El Ponton du izena. Irin fabrika zahar hura, karlisten gerretan kartzela izan zena, 1997tik inguruko haurren ‘gerra txikien’ lekukoa da. Ondoan, Haur Eskola eta Haur Hezkuntza hartzen dituen eraikina dago. Horrek utzitako ‘zuloa’ estaltzeko hartu du igandean aurtengo Bizkaiko ikastolen jaia, Ibilaldia, Abusuko ikastolak. Leloa: ‘Harri, erro, har’.\nIstorioak eta parranda\nIkastolako egoitzan hasi da prestaturiko lau kilometroko ibilbidea. Eguerditik aurrera, jendetza. Eguraldia lagun, pandemiaren osteko lehen Ibilaldi handia horixe ari da izaten, handia. Giro paregabea, bai eguraldiarengatik, bai eta Bilbora eta Arrigorriagara iritsi den jendetzaren aldetik ere. Gogotsu ari dira disfrutatzen egun honetarako prestatu den egitarauaz, gune batetik besterako txangoaz, musikaz, dantzaz eta askotariko ikuskizun eta tailerrez.\nNork amestuko zuen 70. hamarkadaren hasieran orain ikastolak 700 ikasle izango zituenik? Maite bertako irakaslea izan da, haur txikiena, eta gogoan du, ondo gainera, nolakoak izan ziren lehen urte haiek. Lokal txiki batetik bestera, egoitza finkorik gabe: La Peñan, gero beste batean... «Auzoan mugimendu handia egon da, eta ikastolan ere egin da lan handia. Txiki-txikia zen ikastola eta begira nolakoa den orain». Nabaritu al da ikastolak egindako euskalduntze lan hori auzoan, ez baita oso auzo euskalduna izan sekula? «Bai, orain hurbildu naiz kaseta batera kamiseta baten bila eta ezagutzen nuen ama batek hitz egin dit euskaraz, eta kanpotarra zen, eta jo eta ke ari zen euskaraz. Eta nik pentsatu dut: ole Abusu, ze ondo!».\nAitanak 17 urte ditu eta bertako ikaslea izan da. «Ni La Peñakoa naiz. 4 urte nituenetik ikastolan ibili naiz eta, bai, nik auzoa euskalduna bezala sentitzen dut, baina egia da erdaraz gehiago entzuten dela euskaraz baino. Ni hasi nintzenean ikastolan ez zegoen txikien egoitza, lehen parking bat zegoen eta toki gehiago izateko egin zuten berria. Orain ikastola super handia da, eta goikoa super polita da». Komunitate sentimendurik al duzu? «Nik nire haurtzaro guztia pasatu dut hemen eta azkenean nire bihotzeko parte bat dago hemen, bai», erantzun du. Poltsan Abusu auzoko jaietako edalontzia darama. Parrandara agian? «Noski». Jaia eta borroka.\nJoseba Barandiaran, Abusu ikastolako presidentearekin, ibilbidean egin dugu topo. Eskertuta, egin den lan mardularekin, ikastola «epe motzean hazi egin da bigarren lerroa sartzearekin –dio–. Hori ordaindu egin behar da, horri buelta eman zaio eta gainera demografiak ez du laguntzen. Orain 700 ikasle ditugu, baina hemendik aurrera pixkanaka galtzera joko dugu. Hemen 500 familia daude sartuta, auzokoak asko baina baita ere ingurukoak. Orain 15 urte, hau gogoan hartzekoa da, Bilboko erdiguneak soilik 50 haurrentzako D ereduko eskaintza zuen urtero: orduan hemen daude Zazpi Kaletakoak, Bilbo Zaharra, Abusu, Bolueta, Arrigorriaga, Basauri… ibaiaren inguruko eremukoak».\nJaiotza-tasaren jaitsierak kezkatzen du Barandiaran, baita egoera ekonomikoaren aldarteak ere. «Guk barne beken sistema bat dugu, familia guztiak ez direlako berdinak, ezta jasotzen dituzten laguntzak ere. Hauxe auzo langile bat da, erabat, eta ez da berez auzo euskalduna jatorriz. Gure kezka beti izan da: zu zara atzerritarra, demagun senegaldarra, bi ume dituzu eta nola iritsiko zara ikastolara? Eta barne beken sistemaren gain, bi gurasoak atzerritarrak badira baremoak egiterakoan lehentasuna ematen diegu. Ahalegin bat da, aniztasunean irabazi behar dugulako. Ez da erraza, badirelako publikoa irakurtzeko ideia ertsi batzuk. Ikastola soziedade anonimo bat izateak ez du esan nahi zerbitzu publiko bat ez denik».\nKezkak eta une erabakigarria\nBizkaiko ikastolen jai handia, euskaraz eta euskal kulturaz gozatzeko eta hauek hauspotzeko jaia da, ikastolen jai guztiak bezalaxe. Baina aldarrikatzeko jaiak ere badira guztiak. Gaurko ekitaldian, Ibilaldia Kultur Elkarteko lehendakari Josune Bañalesek, esaterako, bi aldarrikapen egin ditu. Batetik, pandemia garaian euskarak eta euskal kulturak galdu dituzten esparruak berreskuratzera dei egin du. Asteon Soziolinguistika Klusterrak eginiko kale neurketa hizpide hartuta, adierazi du euskararen erabileraren beheranzko joera eten egin dela. Pasa ditugun bi urte gogor hauek aintzat hartuta, «ez da albiste txarra», esan du.\n«Baina ikerketa horren beste aldeak erakusten digu euskararen egoerak geldialdian segitzen duela. Ez da atsegina egoera hau. Ikastolak ez ginen sortu euskarak irauteko; euskararen egoera iraultzeko jaio ginen, euskaraz egiteko eta euskaraz eragiteko.\nHorretan dihardugu eta horretan jarraituko dugu», azaldu du Ibilaldia Kultur Elkarteko lehendakariak.\nHezkuntza Legea, euskararen erabileraren datu kaxkarrak eta jaiotzen beherakada izan dute hizpide bertaratu diren erakunde eta euskal mugimenduko partaideek. Esaterako, Koldo Tellituk, Ikastolako Elkartearen presidenteak, esan duenez, «bultzada bat eman behar diogu egoerari, zeren maila mantentzea atzera egitea da euskararen ikuspegitik. Serio ipini behar dugu. Hezkuntza legeari begira ere, gure aldetik egin dugun ekarpena, puntu horretan egon da: guk pentsatzen dugu Hezkuntza Lege berri horretan murgiltze ereduarena jasota egon behar duela, izan behar delako abiapuntu nabarmen bat. Une erabakikor batean gaude eta gaur eguneko jaiak ezinbesteko bultzada izan behar du aurrera jarraitzeko».\nPaul Bilbaok, Euskalgintza Kontseiluaren idazkari nagusiak, gogorarazi duenez, «gu aspaldian ari gara esaten hizkuntza politikak birpentsatu behar direla, ezin ditugula erantzukizun guztiak komunitatearen esku utzi; alegia, guk behar ditugu: hiztunak, espazioak eta tresnak. Hiru horiek behar ditugu benetan erabilerak gora egingo badu. Hau da, hiztun osoak egiten ez baditugu, alegia, euskaraz eroso jarduten duten hiztunak; ez baditugu euskara erabiltzeko espazioak eta euskaraz hitz egiteko tresnak ez badaude, nekez egingo dugu gora. Horregatik uste dut oraingo inkestak erakusten duela kristalezko sabaiak apurtu egin behar direla, eta komunitatea prest dago apurtzeko: Korrikan ikusi genuen, Herri Urratsen ikusi genuen… hortaz, erakundeei dagokie orain apurtzea».\nEgun osoko jaia den arren, heldu den urteari ere begira ari da Ibilaldia, eta jaiari hasiera emateko ekitaldian bertan pasatu dio lekukoa Abusu Ikastolak Ondarroako Zubi Zahar Herri Ikastolari. 2023ko Ibilaldia, beraz, Ondarroan.\n«Proiektu honek ez dauka toperik, etorkizuna daukagu»


Portugesa Portugaleko hizkuntza ofiziala da. Bertan, 10 milioi lagunek hitz egiten dute portugesez. Horrez gain, portugesa Brasilgo hizkuntza ofiziala da, eta 163 milioi hiztun ditu bertan. Horregatik, portugesa munduan hedatuen dagoen hizkuntzetako bat da.\nPortugalen eta Brasilen ez ezik, portugesa ofiziala da hainbat estatutan ere, Portugalek historian zehar mendean izan dituenetan, hain zuzen. Estatu horietan beste hizkuntza batzuk dituzte biztanleek, baina portugesa bigarren hizkuntzatzat ikasten dute hezkuntza sistemaren bidez. Egoera hori, besteak beste, Angolan, Cabo Verden, Ekialdeko Timorren, Ginea Bissaun, Mozambiken eta Sao Tome eta Principen gertatzen da.\nEspainian ere hitz egiten da portugesez; esaterako, Olivenza (Badajoz) eta inguruetan. Lurralde hori XIX. mendearen hasieran kendu zion Espainiak Portugali, eta oraindik ere badira portuges-hiztunak bertan.\nBestalde, portugesaz gain, Portugalen miranderaz ere hitz egiten da (ikus mirandera sarrera), eta beraz, Portugal ez da, askok kontrakoa esan arren, hizkuntza bakarreko estatua.\nPortugesez portugês esaten zaio hizkuntzari. Nazioartean, ingelesezko hitza portuguese da, baina batzuetan, Brasilgo portugesari Amerikako portugesa edo brasilian ere esaten zaio.\nPortugesa hizkuntza indoeuroparra da, latindar adarrekoa. Askotan, galiziera eta portugesa hizkuntza bakartzat hartu izan dira, eta portugesa galizieraren dialektotzat. Gaur egun, halere, forma estandar ezberdinak erabiltzen dituzte, eta hizkuntza beregaintzat hartzen dira.